钦定古今图书集成/明伦汇编/氏族典/第127卷 > 陈世良
## 钦定古今图书集成/明伦汇编/氏族典/第127卷 > 陈世良

按《浙江通志》：“世良字崇之，号青屿，临海人。成化癸卯
荐于乡，登丁未进士，授乐安令，宿弊尽革，内艰去。服
阕，补南和令。当道交章荐举，擢监察御史。时逆瑾干
政，抗疏言之，为瑾所忌。正德二年，迁南京大理寺右
丞。瑾败，擢为大理少卿。六年拜右佥都御史，兼管操
江，宪度振肃。适流贼猖獗，悉心防御，申明号令，所至”
克捷。屡疏乞归，杜门却扫。正德十三年起应天府尹，
未任，卒于家。所著有《青屿稿》《奏议》等书。